English: I, again, refer back to the reality, the factual, undeniable reality, that this report by HASCAS, an independent group, an independent organisation, considered a much wider range of evidence than previous reports. And it should not be surprising that, when more evidence is available, including the 108 clinical records that were reviewed, it is possible to reach a different conclusion. That does not cast doubt on the integrity of people who previously gave evidence - far from it. And, in fact, HASCAS themselves say, 'Our report does not accuse any families of changing or elaborating on their stories. It does, however, make clear that many families had no concerns until the publicity surrounding an earlier report. They then wanted to know if their loved ones had been abused, and sought reassurance in this respect.' And I think that's quite easy to understand. The challenge is how all of us in our different roles, including me, with my role within the Government, actually take forward the very difficult messages from this report and understand the real hurt that has already been caused to a range of families and how those people are supported through that. And that is not easy; it goes into your final point about regaining trust. Well, I think part of that is to be honest, and that is sometimes to say things that are not automatically easy to say or to hear. So, when I accept the report and its findings, and we have to work through our recommendations, that will please a range of families who will be reassured. It will also mean there are a number of families who are angry and upset and will not agree that is the right thing to do. There is no way to please everybody in this position, and you start from accepting there have been failings in the care provided and that is what we need to resolve. I think that it also comes back to the point about the suggestion that there has been a cover-up. The more that that suggestion is made and the ferocity with which that suggestion is made will make it more difficult to regain trust. I accept there are questions people will want to ask, but the pre-emptive strike on the integrity of HASCAS and their individuals is something that I really do regret. HASCAS is an organisation that has undertaken reports like this into a range of health and care establishments and failings right across these islands. They have never yet had the same level of attack upon their integrity provided. If you look at the CV of the dozen people who are on the panel and the four different lawyers, including a Queen's Counsel who was engaged around this to provide reassurance about legal advice, to say that they are part of a cover-up is an extreme accusation to make, and I do not think any of the evidence available really honestly supports that accusation. And, in that, I think it is different to seeing how families are upset and will lash out - you understand that. How could you not have real, human sympathy for those families involved? But I think that we have to hold ourselves to a higher standard, to be more objective about what has happened. That may make us sound cold and unsympathetic, but we have to be able to do our job in understanding how people feel and then recognising what we think is right for the whole service. And your point about the Tawel Fan families - I have seen their statement, of course I have. And the Tawel Fan families, a group of about nine or 10 families that have been the most engaged in the process - . But the challenge in this - I think all of us should be able to understand - is that some families do not wish to be engaged in that collective process. They have not themselves thought that that was an environment where they could themselves put their individual concerns. So, we've had different ways for families to engage in this report. Thirty-five families gave direct witness evidence to this investigation. A further 25 families were engaged but chose not to give direct evidence, and they made it clear that they were broadly content with the care that their loved ones had received. So, there are inherent contradictions between the events recounted by families over the same period of time, and this report is an honest attempt to understand those and to report on the evidence provided. I restate my commitment to trying to regain the trust of families across north Wales and beyond by actually making sure that we take seriously the criticisms in this report and take seriously the requirement to see further and sustained improvement in healthcare services in north Wales, especially as they refer to the older adult patients suffering with dementia, because that is the real challenge that this report sets out.
Welsh: Hoffwn, unwaith eto, gyfeirio'n ôl at y realiti, y realiti ffeithiol diymwad, sef bod yr adroddiad hwn gan HASCAS, grŵp annibynnol, sefydliad annibynnol, wedi ystyried ystod lawer ehangach o dystiolaeth na'r adroddiadau blaenorol. Ac ni ddylai fod yn syndod, pan fydd mwy o dystiolaeth ar gael, gan gynnwys y 108 o g ofnodion clinigol a adolygwyd, ei bod hi'n bosibl dod i gasgliad gwahanol. Nid yw hynny'n bwrw amheuaeth ar ddidwylledd y bobl a roddodd dystiolaeth yn flaenorol - ddim o gwbl. Ac, yn wir, mae HASCAS eu hunain yn dweud nad yw eu hadroddiad yn cyhuddo unrhyw deuluoedd o newid neu ymhelaethu ar eu straeon. Mae'r adroddiad, fodd bynnag, yn ei gwneud hi'n glir bod llawer o deuluoedd nad oedd ganddynt bryderon hyd nes y cafwyd y cyhoeddusrwydd yn ymwneud ag adroddiad cynharach. Yna, roedd arnyn nhw eisiau gwybod a oedd eu hanwyliaid wedi cael eu cam-drin, a cheisio sicrwydd yn hyn o beth. Ac rwy'n credu bod hynny'n eithaf hawdd i'w deall. Yr her yw sut y mae pob un ohonom ni yn ein swyddogaethau gwahanol, gan gynnwys fi, â'm swyddogaeth i yn y Llywodraeth, mewn gwirionedd yn ymateb i'r negeseuon anodd iawn o'r adroddiad hwn ac yn deall y loes wirioneddol a achoswyd eisoes i amryw o deuluoedd a sut y mae cynorthwyo'r bobl hyn drwy hynny. Ac nid yw hynny'n hawdd; mae a wnelo hynny â'ch sylw olaf ynghylch adennill ymddiriedaeth. Wel, rwy'n credu mai rhan o hynny yw bod yn onest, ac mae hynny weithiau'n golygu dweud pethau nad ydyn nhw yn awtomatig yn hawdd i'w dweud neu i'w glywed. Felly, pan wyf i'n derbyn yr adroddiad a'i ganfyddiadau ac y mae'n rhaid inni weithio drwy ein hargymhellion, bydd hynny yn plesio ystod o deuluoedd, a fydd wedi eu calonogi gan hynny. Bydd hefyd yn golygu bod yna nifer o deuluoedd sy'n ddig ac yn ofidus ac nad ydyn nhw'n cytuno mai dyna'r peth iawn i'w wneud. Does dim modd plesio pawb yn y sefyllfa hon, ac rydych chi'n dechrau drwy dderbyn y bu methiannau yn y gofal a ddarparwyd, a dyna beth y mae angen inni ei ddatrys. Rwy'n credu hefyd fod a wnelo hyn â'r pwynt ynghlŷn â'r awgrym y cafodd pethau eu celu. Po fwyaf y gwneir yr awgrym hwnnw a po fwyaf ffyrnig y gwneir yr awgrym hwnnw, yr anoddach i gyd y bydd hi i adennill ymddiriedaeth. Rwy'n derbyn y bydd pobl yn dymuno gofyn cwestiynau, ond mae'r ymosodiad rhag blaen ar ddidwylledd HASCAS a'u hunigolion yn rhywbeth yr wyf yn siomedig iawn yn ei gylch, yn wir. Mae HASCAS yn sefydliad sydd wedi llunio adroddiadau fel hyn i amrywiaeth o sefydliadau iechyd a gofal a methiannau ledled yr ynysoedd hyn. Ni chawsant erioed o'r blaen y fath ymosodiad ar eu didwylledd. Os edrychwch chi ar CV y dwsin o bobl sydd ar y panel a'r pedwar cyfreithiwr gwahanol, gan gynnwys Cwnsler y Frenhines a oedd yn gweithio ar hyn er mwyn rhoi sicrwydd ynghylch cyngor cyfreithiol, mae dweud eu bod yn rhan o gynllwyn i gelu gwybodaeth yn gyhuddiad eithafol i'w wneud, ac nid wyf yn credu bod unrhyw dystiolaeth ar gael sydd o ddifrif calon yn cefnogi'r cyhuddiad hwnnw. Ac, yn hynny o beth, rwy'n credu bod hynny'n wahanol i weld bod teuluoedd yn ofidus ac y byddant yn gwylltio - rydych chi'n deall hynny. Sut allech chi beidio â chael cydymdeimlad dynol, gwirioneddol â'r teuluoedd hynny sy'n rhan o hyn? Ond rwy'n credu bod yn rhaid i ni ymgyrraedd at safon uwch, i fod yn fwy gwrthrychol ynglŷn â'r hyn sydd wedi digwydd. Efallai y bydd hynny'n gwneud inni ymddangos yn oer a digydymdeimlad, ond mae'n rhaid inni allu gwneud ein gwaith er mwyn deall sut y mae pobl yn teimlo, a chydnabod wedyn beth yn ein barn ni sy'n briodol ar gyfer y gwasanaeth cyfan. A'ch sylw ynglŷn â theuluoedd Tawel Fan - rwyf wedi gweld eu datganiad, wrth gwrs fy mod i. Ac mae Teuluoedd Tawel Fan, grŵp o ryw naw neu 10 o deuluoedd sydd wedi bod fwyaf blaenllaw yn y broses - . Ond yr her yn hyn i gyd - rwy'n credu y dylai pob un ohonom ni allu deall - yw bod yna rhai teuluoedd nad ydynt eisiau bod yn rhan o'r broses ar y cyd honno. Nid oedden nhw eu hunain yn credu fod hwnnw'n amgylchedd lle y gallent leisio eu pryderon unigol eu hunain. Felly, roedd gennym ni ffyrdd gwahanol i deuluoedd ymgysylltu a bod yn rhan o'r adroddiad hwn. Rhoddodd tri deg pump o deuluoedd dystiolaeth uniongyrchol i'r ymchwiliad hwn. Roedd 25 o deuluoedd eraill yn rhan o'r ymchwiliad ond dewisasant beidio â rhoi tystiolaeth uniongyrchol, ac roedden nhw'n glir eu bod yn fodlon ar y cyfan â'r gofal a gafodd eu hanwyliaid. Felly, ceir gwrthdaro cynhenid rhwng y digwyddiadau y mae teuluoedd yn sôn amdanynt yn ystod yr un cyfnod o amser, ac mae'r adroddiad hwn yn ymgais onest i ddeall hynny ac i adrodd ar y dystiolaeth a ddarparwyd. Rwy'n ailddatgan fy ymrwymiad i geisio adennill ymddiriedaeth teuluoedd ar draws y gogledd a thu hwnt drwy wneud yn siŵr mewn gwirionedd ein bod yn cymryd o ddifrif y feirniadaeth yn yr adroddiad hwn ac yn ystyried o ddifrif y gofyniad i weld gwelliannau pellach a pharhaus mewn gwasanaethau gofal iechyd yn y gogledd, yn enwedig o ran oedolion hŷn sy'n dioddef o ddementia, oherwydd dyna yw'r her wirioneddol y mae'r adroddiad hwn yn ei gosod.